b"\n_START_ARTICLE_\nJambalaya (On the Bayou)\n_START_SECTION_\nOpphav\n_START_PARAGRAPH_\nMed en melodi basert p\xc3\xa5 kajunsangen, \xc2\xabGrand Texas\xc2\xbb, hevder noen kilder \xe2\x80\x93 Allmusic innbefattet \xe2\x80\x93 at Hank Williams og Moon Mullican skrev sangen sammen. Mullican ble ikke kreditert, men mottok royalties. _NEWLINE_Hank Williams with His Drifting Cowboys spilte den inn 13. juni 1952 i Castle Studio, Tulane Hotel, Nashville, Tennessee. \xc2\xabJambalaya\xc2\xbb ble utgitt p\xc3\xa5 singlen MGM K-11283 19. juli 1962 og krediterte Williams som eneste opphavsperson. B-siden var \xc2\xabWindow Shopping\xc2\xbb. Den ble fremf\xc3\xb8rt av Williams som en countrysang. \xc2\xabJambalaya\xc2\xbb l\xc3\xa5 p\xc3\xa5 f\xc3\xb8rsteplassen p\xc3\xa5 countrylisten i fjorten ikke-sammenhengende uker. Den har fortsatt \xc3\xa5 v\xc3\xa6re \xc3\xa9n av Hank Williams' mest popul\xc3\xa6re sanger til i dag.\n_START_SECTION_\nSangens kajunr\xc3\xb8tter\n_START_PARAGRAPH_\nSangens originalmelodi er hentet fra en kajunfransk sang kalt \xc2\xabGrand Texas\xc2\xbb. Den er en standard innen kajunkulturen. Selv om Williams endret teksten, beholdt han et Louisiana-tema. I tillegg identifiserer kajunene seg lett med Williams' sjelfulle sound. Etter at Williams' versjon ble utgitt, spilte kajunene inn sangen igjen og anvendte kajuninstrumenter. Denne gang anvendte de imidlertid Williams' tekst oversatt til kajunfransk. Under de seneste f\xc3\xa5 ti\xc3\xa5rene har den kajunfranske versjonen blitt fremf\xc3\xb8rt av mange cajunband, inklusive Aldus Roger og Jo-El Sonnier.\n_START_SECTION_\nTema\n_START_PARAGRAPH_\n\xc2\xabGrand Texas\xc2\xbb er en sang om tapt kj\xc3\xa6rlighet, en kvinne som forlot jeg-personen i sangen for \xc3\xa5 dra sammen med en annen mann til Big Texas. \xc2\xabJambalaya\xc2\xbb handler i stedet om livet og den stereotypiske maten i kajunkokkekunsten. Sangen har et kajuntema, antageligvis inspirert av Williams' tid p\xc3\xa5 the Louisiana Hayride, skj\xc3\xb8nt Louisiana Hayrade ble spilt inn i Shreveport, en by med meget liten kajunsk kulturell innflytelse. Williams synger om Yvonne i sangen og refererer til henne som my ma cher amio. Det blir betraktet som d\xc3\xa5rlig kajunfransk (ordet my foran det franske ma er overfl\xc3\xb8dig) og har skapt en viss forvirring blant lytterne, s\xc3\xa6rlig gitt hans uttale._NEWLINE_Williams skrev sammen med Jimmy Rule en oppf\xc3\xb8lger til sangen fra et kvinnelig perspektiv, \xc2\xabI'm Yvonne (Of the Bayou)\xc2\xbb. Den ble ikke like popul\xc3\xa6r. I likhet med \xc2\xabJambalaya\xc2\xbb spekuleres det i om Williams kan ha anskaffet denne sangen fra Mullican.\n_START_SECTION_\nNorsk versjon\n_START_PARAGRAPH_\nFredrik Friis har skrevet en norsk tekst. Den norske tittelen er identisk med originaltittelen."